
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΤΕΤΑΡΤΟ Αρ. Φύλλου 579 

2 Νοεμβρίου 2010 


ΑΠΟΦΑΣΕΙ Σ 

Αριθμ. 80899/3531/Φ.αιγ. - παρ./Ε. 113 
Επανακαθορισμός των ορίων παραλίας και δημιουργία 
ζώνης παραλίας, στη θέση «Παραλία», του Δ.Δ. Λου- 
κισίων, του Δήμου Ανθηδώνος, στο Ν. Εύβοιας. 

Η ΓΕΝΙΚΗ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΣΤΕΡΕΑΣ ΕΛΛΑΔΑΣ 

Έχοντας υπόψη: 

1. Τις διατάξεις του Ν. 2971/2001 (ΦΕΚ 285 τ.Α'/19-12-01) 
«περί αιγιαλού, παραλίας και άλλες διατάξεις» ιδίως των 
άρθρων 3 και 5 αυτού. 

2. Τις διατάξεις του Ν.Δ. 439/70 «Περί συμπληρώσεως 
των διατάξεων του αιγιαλού». 

3. Τις διατάξεις του Ν. 3200/55 «περί διοικητικής απο- 
κεντρώσεως», όπως αυτές τροποποιήθηκαν και ισχύουν 
σήμερα με τα Ν.Δ. 532/70, Β.Δ. 704/70, Β.Δ. 705/70, Β.Δ. 
192/72, Π.Δ. 71/84, Π.Δ. 347/86, Ν. 2026/92 και Π.Δ. 97/93. 

4. Τις διατάξεις της παρ. 21 του άρθρου 46 του Ν. 
3220/2004 (ΦΕΚ 15 τ.Α728-01-2004), «μέτρα αναπτυξια¬ 
κής και κοινωνικής πολιτικής - αντικειμενοποίηση του 
φορολογικού ελέγχου και άλλες διατάξεις» δυνάμει των 
οποίων από 10-04-2004, αρμοδιότητες του Υπουργού Οι¬ 
κονομίας και Οικονομικών, οι οποίες ανήκαν ή είχαν με¬ 
ταβιβαστεί στους Νομάρχες μέχρι την έναρξη λειτουρ¬ 
γίας των Νομαρχιακών Αυτοδιοικήσεων και αφορούν 
θέματα του Υπουργείου Οικονομίας και Οικονομικών, 
που εξαιρέθηκαν από την κατάργηση με τις διατάξεις 
της παρ. 2 του άρθρου 39 του Ν.2218/1994, περιέρχονται 
στους Γενικούς Γραμματείς Περιφερειών. 

5. Την αριθμ. 1063649/790/Α0006/03-08-04 απόφαση 
του Υπουργού Οικονομίας και Οικονομικών «περί κατα¬ 
γραφής και διοικητικής κωδικοποίησης των αρμοδιοτή¬ 
των σε θέματα Υπηρεσιών του Υπουργείου Οικονομί¬ 
ας και Οικονομικών, που περιέρχονται στους Γενικούς 
Γ ραμματείς Περιφερειών κατά τις διατάξεις της παρ. 
21 του άρθρου 46 του Ν. 3220/2004». 

6. Την αριθμ. πρωτ. 97407/7096/02-10-2009 απόφαση 
του Γ ενικού Γ ραμματέα Περιφέρειας Στερεός Ελλάδας, 
με την οποία ορίζεται ότι η ΔΔΕ/ΠΣΕ θα εισηγείται την 
επικύρωση των ορίων αιγιαλού και παραλίας. 

7. Το από Ιανουάριο 2010, με κλίμακα 1:500, τοπογραφι- 
κό-κτηματολογικό-υψομετρικό διάγραμμα, το οποίο συ¬ 
ντάχθηκε από τον Διπλωματούχο Αγρονόμο - Τοπογρά¬ 


φο Μηχανικό Αθανάσιο Ν. Κουνή, σε μία (1) πινακίδα, το 
οποίο ελέγχθηκε για την ακρίβεια της αποτύπωσης, την 
22-03-2010, από την Ελευθερία Γραμματικού, Διπλωμα¬ 
τούχο Αγρονόμο -Τοπογράφο Μηχανικό ΓΙΕ/Γ, υπάλληλο 
της Κτηματικής Υπηρεσίας Ν. Εύβοιας και θεωρήθηκε την 
ίδια ημερομηνία από την Αθηνά Μπούρικα, Διπλωματούχο 
Αγρονόμο - Τοπογράφο Μηχανικό ΠΕ/Α, υπάλληλο της 
ίδιας Υπηρεσίας, όπως ορίζουν οι διατάξεις του άρθρου 
4, της παρ. 2, του Ν. 2971/01 και συνοδεύει την Έκθεση 
της προαναφερόμενης Επιτροπής. 

8. Την από 28-06-2010 έκθεση της κατά το άρθρο 3 του 
Ν. 2971/01 αρμόδιας Επιτροπής καθορισμού των ορίων 
αιγιαλού - παραλίας - παλαιού αιγιαλού, περί επανακα¬ 
θορισμού των ορίων παραλίας, στη θέση «Παραλία», του 
Δ.Δ. Λουκισίων, του Δήμου Ανθηδώνος, στο Ν. Εύβοιας, 
με επισπεύδουσα την Γεωργία Μπαλτσιώτη. 

9. Τη σύμφωνη γνώμη του Γενικού Επιτελείου Ναυ¬ 
τικού, για τα προτεινόμενα από την Επιτροπή όρια 
αιγιαλού και παραλίας που διατυπώθηκε στο αριθμ. 
Φ.544.5/585/10/Σ.6465/26-08-2010 έγγραφό του. 

10. Το αριθμ. πρωτ. Φ .121/1907/13-09-2010 έγγραφο της 
Κτηματικής Υπηρεσίας Ν. Εύβοιας, με το οποίο ζητείται 
η έκδοση της απόφασης, αποφασίζει: 

1. Επικυρώνει την από 28-06-2010 έκθεση της κατά 
το άρθρο 3 του Ν. 2971/01 αρμόδιας Επιτροπής καθο¬ 
ρισμού των ορίων αιγιαλού - παραλίας -παλαιού αιγι- 
αλού, περί επανακαθορισμού των ορίων παραλίας και 
δημιουργία ζώνης παραλίας, στη θέση «Παραλία», του 
Δ.Δ. Λουκισίων, του Δήμου Ανθηδώνος, στο Ν. Εύβοιας, 
καθώς και το από Ιανουάριο 2010, με κλίμακα 1:500, 
τοπογραφικό-κτηματολογικό-υψομετρικό διάγραμμα, 
το οποίο συντάχθηκε από τον Διπλωματούχο Αγρο¬ 
νόμο - Τοπογράφο Μηχανικό Αθανάσιο Ν. Κουνή, σε 
μία (1) πινακίδα, το οποίο ελέγχθηκε για την ακρίβεια 
της αποτύπωσης, την 22-03-2010, από την Ελευθερία 
Γραμματικού, Διπλωματούχο Αγρονόμο - Τοπογράφο 
Μηχανικό ΠΕ/Γ, υπάλληλο της Κτηματικής Υπηρεσίας 
Ν. Εύβοιας και θεωρήθηκε την ίδια ημερομηνία από την 
Αθηνά Μπούρικα, Διπλωματούχο Αγρονόμο -Τοπογράφο 
Μηχανικό ΠΕ/Α, υπάλληλο της ίδιας Υπηρεσίας, όπως 
ορίζουν οι διατάξεις του άρθρου 4, της παρ. 2, του Ν. 
2971/01 και συνοδεύει τηνΈκθεση της προαναφερόμενης 
Επιτροπής. 

2. Στο παραπάνω τοπογραφικό-κτηματολογικό-υψο- 
μετρικό διάγραμμα καθορίσθηκαν από την αρμόδια 
Επιτροπή: 

α) η νέα οριογραμμή της παραλίας με κίτρινη συνεχή 
πολυγωνική γραμμή με στοιχεία ΐ,2’,3’,4’,5’, της οποίας 
οι κορυφές ορίζονται με συντεταγμένες εξαρτημένες 
από το κρατικό τριγωνομετρικό δίκτυο σε εγκάρσια 
Μερκατορική Προβολή στο Ελληνικό Γεωδαιτικό Σύ¬ 
στημα Αναφοράς 1987 (Ε.Γ.Σ.Α. '87). Η οριογραμμή της 
παραλίας καθορίζεται κατά τρόπο που να απέχει πα¬ 
ντού σταθερή απόσταση δεκαπέντε (15,00) μέτρων από 
την οριογραμμή του αιγιαλού, που καθορίσθηκε με την 
αριθμ. Φ.121/1111/22-11-1991 Απόφαση Νομάρχη Εύβοιας 
(ΦΕΚ 942 τ.Δ’/1991) και εξακολουθεί να ισχύει, για να 
εξυπηρετηθούν οι σκοποί της παρ. 2, του άρθρου 1 και 
της παρ. 3, του άρθρου 2 του Ν. 2971/01. 

β) Υπάρχουν στη ζώνη παραλίας κατασκευές (περι¬ 
φράξεις, στέγαστρα, διαμορφώσεις κλπ.) που δεν εξαι¬ 
ρούνται. 

3. Η ισχύς της παρούσας αρχίζει με την δημοσίευση 
στο Φύλλο Εφημερίδας της Κυβερνήσεως. 

Η απόφαση αυτή μαζί με την έκθεση και το διάγραμμα 
που προαναφέραμε, να δημοσιευθούν στην Εφημερίδα 
της Κυβερνήσεως. 

Λαμία, 12 Οκτωβρίου 2010 

Η Γενική Γραμματέας Περιφέρειας 
ΑΙΚΑΤΕΡΙΝΗ ΔΙΑΜΑΝΤΟΠΟΥΛΟΥ 


ΕΠΙΤΡΟΠΗ ΚΑΘΟΡΙΣΜΟΥ ΟΡΙΩΝ ΑΙΓΙΑΛΟΥ - 
ΠΑΡΑΛΙΑΣ ΚΑΙ ΠΑΛΑΙΟΥ ΑΙΓΙΑΛΟΥ 
6° ΠΡΑΚΤΙΚΟ ΤΗΣ ΣΥΝΕΔΡΙΑΣΗΣ ΤΗΣ 28/06/2010 

Στη Χαλκίδα σήμερα 28-06-2010, ημέρα Δευτέρα, 

Η Επιτροπή καθορισμού ορίων αιγιαλού-παραλίας- 
παλαιού αιγιαλού, η σύνθεση της οποίας καθορίστηκε 
βάσει των διατάξεων του άρθρου 3 του Ν.2971/2001 
«περί αιγιαλού-παραλίας και άλλες διατάξεις» και συ¬ 
γκροτήθηκε με την αριθμ. 54261/9587/25-07-08 απόφαση 
του Γ ενικού Γ ραμματέα Περιφέρειας Στερεός Ελλάδας, 
όπως τροποποιήθηκε με την αριθμ. 74722/11636/26-08- 
2009 και ισχύει, αποτελούμενη από τους: 

1. Λιάσκο Ιωάννη, ΠΕ/Α εφοριακών, Προϊστάμενο Κτη¬ 
ματικής Υπηρεσίας Ν. Εύβοιας, σαν Πρόεδρο, 

2. Μπούρικα Αθηνά, τοπογράφο μηχανικό ΠΕ/Α, υπάλ¬ 
ληλο της Κτηματικής Υπηρεσίας Ν. Εύβοιας, σαν μέ¬ 
λος, 

3. Σαραγλή Νικόλαο, πλωτάρχη Λ.Σ., νόμιμο αναπλη¬ 
ρωτή του Λιμενάρχη του Κ.Λ/Χ Χαλκίδας, σαν αναπλη¬ 
ρωματικό μέλος, (κωλυομένου του τακτικού μέλους 
Χρήστου Ζαφειριού) 

4. Κεράτσα Κων/νο, αρχιτέκτονα μηχανικό ΠΕ/Α, νόμι¬ 
μο αναπληρωτή της Δ/ντριας Δ/νσης Πολεοδομίας Νομ. 
Αυτ/σης Εύβοιας, σαν αναπληρωματικό μέλος (κωλυόμε¬ 
νης της Βαρβάρας Καρατζούδη, τακτικού μέλους) 

5. Δ/ντή ΠΕΧΩ Στ. Ελλάδας ή νόμιμο αναπλ/τή (αν 
και προσκλήθηκε νόμιμα κατά την αυτοψία δεν προ- 
σήλθε) 

Παρουσία και της γραμματέως της Επιτροπής Πουρνή 
Παναγιώτας, ΠΕ/Β κτηματικού-εφοριακού, υπαλλήλου 
της Κτηματικής Υπηρεσίας Ν. Εύβοιας. 

Συνήλθε στα γραφεία της Κτηματικής Υπηρεσίας Ν. 
Εύβοιας μετά από την αριθμ. Φ.93/οικ. 19/24-06-2010 
πρόσκληση του Προέδρου της, για να γνωμοδοτήσει 
επί της υπόθεσης επανακαθορισμού της οριογραμμής 
παραλίας στη θέση παραλία Τ.Δ. Λουκισίων, Δήμου Αν- 


θηδωνος, Ν. Εύβοιας, με ενδιαφερόμενη την Γεωργία 
Μπαλτσιώτη. 

Αφού διαπιστώθηκε απαρτία κατά τις διατάξεις του 
άρθρου 14 του Ν.2690/99, ο πρόεδρος κηρύσσει την 
έναρξη της συνεδρίασης, αφού η υπόθεση θεωρείται 
επείγουσα, λόγω παρέλευσης της προθεσμίας της παρ.3 
του άρθρου 5 του Ν. 2971/01, όπως κρίθηκε ως τέτοια 
και από τα υπόλοιπα μέλη της Επιτροπής 

Η Επιτροπή αφού έλαβε υπόψη: 

1. Την από 23-02-2010 αίτηση της Γ. Μπαλτσιώτη, με 
την οποία υποβάλλεται τοπογραφικό διάγραμμα και 
ζητείται ο επανακαθορισμός των ορίων παραλίας, στην 
πιο πάνω περιοχή, κατ’ εφαρμογή της εγκ. 1/2009 του 
ΥΠΕΧΩΔΕ. 

2. Το από Ιανουάριο 2010 τοπογραφικό διάγραμμα, 
του τοπογράφου μηχανικού Αθανασίου Ν. Κουνή, με 
κλίμακα 1:500, σε μια (1) πινακίδα, που ελέγχθηκε για 
την ακρίβεια της αποτύπωσης την 22-03-2010 από την 
Ελευθερία Γραμματικού, μηχανικό τοπογραφίας, ΠΕ/Γ, 
υπάλληλο της Κτηματικής Υπηρεσίας, Ν. Εύβοιας και 
θεωρήθηκε την ίδια ημερομηνία από την Αθηνά Μπού¬ 
ρικα, τοπ/φο μηχανικό ΠΕ/Α, υπάλληλο της ίδιας Υπη¬ 
ρεσίας, όπως ορίζουν οι διατάξεις του άρθρου 4 παρ.2 
του Ν.2971/01. 

3. Τις διατάξεις του Ν.2971/01 (ΦΕΚ 285τ.Α’/19-12-01) 
«περί αιγιαλού-παραλίας», καθώς και της αριθμ. 1089532 
πε/8205πε/Β0010/20-04-05 κ.υ.α. Υπουργών Οικονομίας & 
Οικονομικών και ΠΕΧΩΔΕ «περί στοιχείων καθορισμού 
αιγιαλού και παραλίας». 

4. Την αριθμ. Φ121/1111/22-11-1991 (ΦΕΚ 942 τ.Δ’/1991) 
Απόφαση Νομάρχη Εύβοιας, περί καθορισμού ορίων 
αιγιαλού και δημιουργία ζώνης παραλίας στην υπόψη 
θέση, με την οποία επικυρώθηκαν η από 26-03-1991'Εκ- 
θεση της αρμόδιας Επιτροπής και το από Οκτώβριο 
1989 τοπογραφικό διάγραμμα του Αθ. Κουνή, σε κλίμακα 
1:500. 

5. Τις αριθμ. 125/90 και 367/93 γνωμοδοτήσεις του Νο¬ 
μικού Συμβούλου του ΥΠΕΧΩΔΕ και του Ν.Σ.Κ. αντίστοι¬ 
χα, σύμφωνα με τις οποίες υπό το προϊσχύσαν δίκαιο 
και καθ’ ερμηνεία των άρθρων 5 και 6 του Α.Ν. 2344/40, 
από τη δημοσίευση της υπουργικής απόφασης περί δη¬ 
μιουργίας παραλίας και μέχρι τη συντέλεση της απαλ/ 
σης το Δημόσιο δε δικαιούται να παρεμποδίσει τους 
ιδιοκτήτες ακινήτων που εμπίπτουν στη ζώνη παραλίας 
να προβούν σε ενέργειες εκμετάλλευσης των ακινήτων 
τους π.χ. χορήγηση οικοδομικής άδειας κ.λ.π. διότι τούτο 
θα αντίκειτο στην περί προστασίας της ιδιοκτησίας 
συνταγματική ρύθμιση και επιπλέον ότι για την ανάκλη¬ 
ση των απαλ/σεων αυτών εφαρμόζονται οι κοινές περί 
απαλ/σεων λόγω δημόσιας ανάγκης ή κοινής ωφέλειας 
διατάξεις και όχι αυτές περί σχεδίων πόλεων. 

6. Την αριθμ. 567/2002 γνωμοδότηση του Α’ τμ του 
ΝΣΚ, με την οποία έκανε δεκτό ότι, η διάταξη της παρ. 
3 του άρθρου 7 του Ν.2971/01, έχει ως συνέπεια την απα¬ 
γόρευση οποιοσδήποτε οικοδομικής ή άλλης εργασίας 
εντός της απαλ/θείσας για τη δημιουργία παραλίας 
έκτασης, οπότε οι 126/1990 και 367/1993 γνωμοδοτή¬ 
σεις αντίθετου περιεχομένου, οι οποίες είχαν εκδοθεί 
υπό το καθεστώς του προϊσχύσαντος Α.Ν. 2344/40, δεν 
έχουν πλέον έδαφος εφαρμογής υπό το κράτος του 
Ν.2971/01. 

7. Το άρθρο 11 Ν.Δ. 797/71, σύμφωνα με το οποίο «2. 
θεωρείται επίσης ως αυτοδικαίως ανακληθείσα η ανα- 

γκαστική απαλλοτρίωσις, εφόσον εντός τριετίας από 
της κηρύξεως αυτής δεν ήθελε καθορισθεί δικαστικώς 
ή εξωδίκως ή ένεκα ταύτης προσωρινή ή οριστική απο¬ 
ζημίωση...» 

8. Την αριθμ. 374/2003 γνωμοδότηση της ολομ. του 
ΝΣΚ, σύμφωνα με την οποία ακίνητο, για το οποίο η 
επελθούσα υπό το προϊσχύσαν δίκαιο (Α.Ν. 2344/40) 
απαλ/ση εκ της δημιουργίας ζώνης παραλίας είχε αυ¬ 
τοδίκαια ανακληθεί, πριν από την έναρξη ισχύος του 
Ν. 2971/01, δεν καταλαμβάνεται από τη ρύθμιση του 
αρθρ. 7 παρ. 2 και 3 του τελευταίου, οπότε για την επι¬ 
βολή νέας απαλ/σης, επί της οποίας θα εφαρμόζονται 
πλέον οι περί ρυμοτομικών απαλ/σεων διατάξεις, θα 
πρέπει να γίνει εκ νέου καθορισμός ζώνης παραλίας 
(με τη διαδικασία του άρθρου 5 αυτού). Και αυτό διότι, 
εφόσον, λόγω της συνδρομής των πραγματικών προϋ¬ 
ποθέσεων, επήλθε αυτοδίκαιη ανάκληση, η (κοινή) απαλ/ 
ση θεωρείται κατά νόμο ανύπαρκτη και δε συνεπάγε¬ 
ται καμμία έννομη συνέπεια σε βάρος της ιδιοκτησίας, 
αφού μετά την πάροδο της ανατρεπτικής προθεσμίας 
της παρ.3 του αρθρ. 11 Ν. Δ. 797/71, η ανάκληση είναι 
οριστική και η απαλ/ση δεν μπορεί να διατηρηθεί, δι¬ 
ότι τούτο θα κατέτεινε σε φαλκίδευση του συνταγ¬ 
ματικούς προστατευόμενου δικαιώματος της ατομικής 
ιδιοκτησίας του καθού η απαλ/ση. Κατά την άποψη συ¬ 
νεπώς αυτή ουδεμία ασκεί σχετικώς επιρροή η έκδοση 
ή μη της προβλεπομένης από την παρ. 4 του αρθρ. 11 
Ν.Δ. 797/71 διοικητικής πράξης ή δικαστικής απόφασης 
για την τυπική άρση της αναγκαστικής απαλ/σης, διότι 
αυτή έχει διαπιστωτικό και μόνο χαρακτήρα. 

Επομένως οι αναγκαστικές απαλ/σεις ακινήτων που 
είχαν κηρυχθεί λόγω δημιουργίας ζώνης παραλίας υπό 
το καθεστώς του Α.Ν. 2344/40 και είχαν αυτοδικαίως 
ανακληθεί, κατά την έναρξη ισχύος του Ν. 2971/01, δεν 
καταλαμβάνονται από τη ρύθμιση της παρ. 3 του αρθρ. 
7 αυτού και συνεπώς τα σχετικά εμπράγματα δικαι¬ 
ώματα επί των ακινήτων αυτών δεν υπόκεινται στις 
νομικές δεσμεύσεις που ισχύουν για τις απαλ/σεις λόγω 
ρυμοτομίας. 

9. Την αριθμ. 6125/30-01-2004 εγκ. 9 του ΥΠΕΧΩΔΕ, 
με την οποία έγιναν αποδεκτές οι 567/02 και 374/03 
γνωμοδοτήσεις του ΝΣΚ καθώς και την αριθμ. 5468/ 
03-02-2009 εγκ. 1 διευκρινιστική αυτής σύμφωνα με την 
οποία και σε συνδυασμό με την παρ. 1 του άρθρου 8 του 
Ν. 2971/01, εάν είχε προηγηθεί καθορισμός παραλίας 
υπό το καθεστώς του Α.Ν. 2344/40 χωρίς να συντελε- 
στεί εμπρόθεσμα η απαλ/ση αυτή, με αποτέλεσμα να 
θεωρείται αυτοδικαίως ανακληθείσα, πρέπει να ζητείται 
ο καθορισμός της παραλίας για την οικοδομησιμότητα 
ακινήτων που εμπίπτουν στη ζώνη των 100 μ. από την 
ακτογραμμή. 

10. Το γεγονός ότι η απαλ/ση, που κηρύχθηκε με την 
αριθμ. Φ121/1111/22-11-1991 (ΦΕΚ 942 τ.Δ'/1991) Απόφαση 
Νομάρχη Εύβοιας για τη δημιουργία της ζώνης παρα¬ 
λίας, θεωρείται αυτοδίκαια ανακληθείσα, επειδή από 
τη δημοσίευση αυτής και πριν την έναρξη ισχύος του 
Ν.2971/01, έχει παρέλθει άπρακτη η τριετής προθεσμία 
του άρθρου 11 του Ν.797/71, χωρίς να καθορισθεί δικα¬ 
στικό ή εξώδικα η προσωρινή ή οριστική αποζημίωση. 

11. Την από επιτόπιο μετάβαση των μελών της Επι¬ 
τροπής, κατά την 22-03-2010, μετά την αριθμ. Φ93/6/17- 
03-2010 πρόσκληση του Προέδρου της, σχηματισθείσα 
αντίληψη για το πλάτος της βρέχόμενης ζώνης της 


ξηράς και άλλα συναφή στοιχεία που προβλέπονται από 
το όρθρο 9 του Ν. 2971/2001 και ειδικότερα: 
α) τη γεωμορφολογία του εδάφους: 
ι. η μορφολογία της ακτής συνίσταται από χαλαρά 
ιζήματα (αμμοχαλικώδης ακτή), που έχουν προκόψει από 
την αποσάθρωση-διάβρωση των μητρικών πετρωμάτων 
της περιοχής με εύρος από 12,0 μ. έως 18,0 μ. και υψό¬ 
μετρα αυχένα που κυμαίνονται από 1,17μ. έως 1,70μ., ενώ 
χαρακτηριστικό της λιθολογικής σύστασης είναι η ύπαρ¬ 
ξη πλακών, που εκτείνονται σε επιμήκεις λωρίδες προς 
την ίσαλο μεταξύ των κορυφών 4-5 του αιγιαλού. 

ιι. της ακτής συνέχονται εκτάσεις με ήπιες κλίσεις και 
έδαφος γαιώδες, εκτός ορίων σχεδίου πόλης και εκτός 
ορίων οικισμού, δομημένες με αραιή δόμηση, με χρήση 
γεωργική, Β’ κατοικίας και τουριστική. 

ιιι. Το φυσικό όριο βλάστησης συνίσταται κυρίως από 
αραιή χαμηλή ποώδη και θαμνώδη βλάστηση (αγριό¬ 
χορτα, αγριολούλουδα, σχίνα, κ.λ.π.) καθώς και από 
δενδρώδη βλάστηση (αλμυρίκια). 

β) το γεγονός ότι στην περιοχή δεν εντοπίστηκαν 
παράκτιοι φυσικοί πόροι. 

γ) το γεγονός ότι η περιοχή βρίσκεται στο Βόρειο 
Ευβοϊκό κόλπο με βόρειο προσανατολισμό και είναι 
εκτεθειμένη σε ανέμους διευθύνσεων κυρίως Β. και Β.Α. 
με δεσπόζοντες τους Βόρειους με ένταση 7 Β., όπως 
προκύπτει από τα στοιχεία του Μ.Σ. Χαλκίδας της Ε.Μ.Υ., 
που είναι ο πλησιέστερος στην εξεταζόμενη περιοχή. 

δ) η μορφολογία του πυθμένα είναι κροκαλλοπαγής 
(βότσαλο) σε απόσταση 5-7μ. από την ακτογραμμή, ενώ 
πέραν αυτής η μορφολογία του πυθμένα είναι αμμώδης 
με μικρά βάθη κοντά στην ακτή. Τα παλιρροιακά δεδο¬ 
μένα που βασίζονται σε μακροχρόνιες παρατηρήσεις 
του παλιρροιακού σταθμού Χαλκίδας, πλησιέστερου 
στην εξεταζόμενη θέση εμφανίζουν μέσο εύρος παλίρ¬ 
ροιας 0,42μ., μέγιστο εύρος 1,20μ., ελάχιστο εύρος Ο,ΟΙμ. 
και επόλλαξη 1,45μ. 

ε) τον τομέα ανάπτυξης κυματισμού σε σχέση με το 
μέτωπο της ακτής, ότι δηλαδή πρόκειται για ακτή με 
μικρό ανάπτυγμα πελάγους, ενώ σε συνδυασμό με τις 
άλλες παραμέτρους που προαναφέρθηκαν διαπιστώ¬ 
θηκε ότι η οριογραμμή του αιγιαλού, όπως έχει εγκρι- 
θεί με την αριθμ. Φ121/1111/22-11-1991 (ΦΕΚ 942 τ.Δ'/1991) 
Απόφαση Νομάρχη Εύβοιας εξακολουθεί και σήμερα να 
ανταποκρίνεται στην πραγματική της κατάσταση. 

στ) τη μη ύπαρξη τεχνικών έργων στην περιοχή, πλην 
μιας μικρής παληάς ράμπας από σκυρόδεμα μεταξύ των 
κορυφών 3-4 του αιγιαλού και ενός τεχνικού αγωγού 
όμβριων παρά της κορυφής 5 του αιγιαλού. 

ζ) την μη ύπαρξη εγκεκριμένων χωροταξικών κατευ¬ 
θύνσεων και χρήσεων γης που επηρεάζουν την παρά¬ 
κτια ζώνη. 

η) το γεγονός ότι στην περιοχή δεν υφίσταται 
κτηματολόγιο. 

θ) τη μη ύπαρξη ευπαθών οικοσυστημάτων και 
προστατευόμενων περιοχών. 

ι) τη μη ύπαρξη καταγεγραμμένων δημοσίων κτημά¬ 
των, διαχείρισης του Υπουργείου Οικονομικών, που βρί¬ 
σκονται σε άμεση γειτνίαση με την παράκτια ζώνη. 

12. Την αριθμ. 1032172/2775/Β0010/2001 (ΦΕΚ 488 τ. Δ'/ 
28-06-2001) απόφαση Υπ. Οικονομικών, με την οποία 
επικυρώθηκαν τα όρια του αιγιαλού-παραλίας σε όμορη 
προς Ανατολάς περιοχή της εξεταζόμενης καθώς και 
το διάγραμμα που τη συνοδεύει βάσει του οποίου έγινε 

η απαιτούμενη συναρμογή των κορυφών αιγιαλού-πα- 
ραλίας (κορυφές Ι,Τ). 

13. Την αριθμ. Φ121/1598/19-12-1990 (ΦΕΚ 33 τ.Δ'/1991) 
απόφαση Νομάρχη Εύβοιας, με την οποία επικυρώθηκαν 
τα όρια αιγιαλού-παραλίας σε όμορη προς Δυσμάς πε¬ 
ριοχή της εξεταζόμενης, καθώς και το διάγραμμα που 
τη συνοδεύει βάσει του οποίου έγινε η απαιτούμενη 
συναρμογή των κορυφών αιγιαλού-παραλίας (κορυφές 
5,5"). 

14. Για τον καθορισμό της οριογραμμής παραλίας η 
Επιτροπή αφού έλαβε υπόψη τις διατάξεις των άρθρων 
1 (παρ. 2), 2 (παρ. 3) και 7 (παρ. 1 και 5) του Ν. 2971/01 και 
συνεκτιμώντας τα δεδομένα, ότι δηλαδή πρόκειται για 
περιοχή η οποία διέπεται από τις εκτός σχεδίου πολεο- 
δομικές διατάξεις, με τάσεις τουριστικής ανάπτυξης και 
αξιοποίησης, η οποία διαθέτει υποτυπώδη παραλιακό 
χωματόδρομο, που κατά το μεγαλύτερο τμήμα του έχει 
διανοιχθεί εντός του αιγιαλού, προτείνει τη δημιουρ¬ 
γία ζώνης παραλίας πλάτους δεκαπέντε (15) μέτρων, 
που θεωρείται απαραίτητη για την εξυπηρέτηση της 
επικοινωνίας ξηράς-θάλασσας καθώς και για την εξυ¬ 
πηρέτηση άλλων κοινωφελών σκοπών (έργα υποδομής 
και ανάπλασης, εξασφάλιση κ.χ. κ.λ.π.). 

Ύστερα από τα παραπάνω η Επιτροπή, αποφασίζει: 

1) Επανακαθορίζει επί του παραπάνω από Ιανουάριου 
2010 τοπογραφικού διαγράμματος: 

Την οριογραμμή της παραλίας με κίτρινη συνεχή πο¬ 
λυγωνική γραμμή 1', 2',...,4',5', της οποίας οι κορυφές 
εξασφαλίζονται με συντεταγμένες από το κρατικό τρι¬ 


γωνομετρικό δίκτυο σε Εγκάρσια Μερκατορική Προβο¬ 
λή στο Ελληνικό Γεωδαιτικό Σύστημα Αναφοράς 1987 
(ΕΓΣΑ ’87). 

Η οριογραμμή παραλίας καθορίζεται κατά τρόπο που 
να απέχει σταθερή απόσταση δεκαπέντε (15) μέτρων 
από την οριογραμμή του αιγιαλού, για να εξυπηρετη¬ 
θούν οι σκοποί της παρ. 2 του άρθρου 1, της παρ. 3 του 
άρθρου 2 και της παρ. 1 του άρθρου 7 του Ν.2971/01. 

2) Υπάρχουν στη ζώνη παραλίας κατασκευές (περι¬ 
φράξεις, στέγαστρα, διαμορφώσεις κ.λ.π.) που δεν εξαι¬ 
ρούνται. 

3) Την εν μέρει ακύρωση, με την παρούσα, της αριθμ. 
Φ121/1111/22-11-1991 (ΦΕΚ 942 τ.Δ'/1991) Απόφασης Νομάρ¬ 
χη Εύβοιας, με την οποία εγκρίθηκε η δημιουργία ζώνης 
παραλίας στην εξεταζόμενη περιοχή και μόνο ως προς 
αυτήν, εξακολουθούσα ισχύουσα ως προς την επικύ¬ 
ρωση της οριογραμμής αιγιαλού, λαμβανομένου υπόψη 
ότι αυτός ανταποκρίνεται και σήμερα στην πραγματική 
του κατάσταση. 

Η Επιτροπή 

Ο Πρόεδρος 
ΓΙΑΝΝΗΣ Δ. ΛΙΑΣΚΟΣ 

Τα Μέλη 

ΑΘΗΝΑ ΜΠΟΥΡΙΚΑ 
ΝΙΚΟΛΑΟΣ ΣΑΡΑΓΛΗΣ 

ΚΩΝ/ΝΟΣ ΚΕΡΑΤΣΑΣ 

ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΠΕΡΙΦΕΡΕΙΑΚΑ ΓΡΑΦΕΙΑ ΠΩΛΗΣΗΣ Φ.Ε.Κ. 

ΘΕΣΣΑΛΟΝΙΚΗ - Βασ. Ολγας 227 

23104 23956 

ΚΟΜΟΤΗΝΗ - Δημοκρατίας 1 

25310 22858 

ΠΕΙΡΑΙΑΣ - Ευρυπίδου 63 

210 4135228 

ΛΑΡΙΣΑ - Διοικητήριο 

2413 506449 

ΠΑΤΡΑ - Πανεπιστημίου 254 -Κτήριο Β 

2613 613428 

ΗΡΑΚΛΕΙΟ - Πεδιάδος 2 

2810 300781 

ΙΩΑΝΝΙΝΑ - Διοικητήριο 

26510 87215 

ΜΥΤΙΛΗΝΗ - Πλ. Κωνσταντινουπόλεως 1 

2251 352100 


ΤΙΜΗ ΠΩΛΗΣΗΣ ΦΥΛΛΩΝ ΤΗΣ ΕΦΗΜΕΡΙΔΟΣ ΤΗΣ ΚΥΒΕΡΝΗΣΕΩΣ 


Σε έντυπη μορφή: 

• Για τα Φ.Ε.Κ. από 1 έως 16 σελίδες σε 1 € προσαυξανόμενη κατά 0,20 € για κάθε επιπλέον οκτασέλιδο ή μέρος αυτού. 

• Για τα φωτοαντίγραφα Φ.Ε.Κ. σε 0,15 € ανά σελίδα. 

Σε μορφή ΡνΡ/ΟΡ: 


Τεύχος 

Ετήσια έκδοση 

Τριμηνιαία έκδοση 

Μηνιαία έκδοση 

Α.Α.Π. 

Ί10 € 

30 € 

- 

Ε.Β.Ι. 

100 € 

- 

- 

Α.Ε.Δ. 

5 € 

- 

- 

Δ.Δ.Σ. 

200 € 

- 

20 € 

Α.Ε.-Ε.Π.Ε. και Γ.Ε.Μ.Η. 

- 

- 

100 € 


Τεύχος 

Ετήσια έκδοση 

Τριμηνιαία έκδοση 

Μηνιαία έκδοση 

Α' 

150 € 

40 € 

15 € 

Β' 

300 € 

80 € 

30 € 

Γ 

50 € 

- 

- 

Υ.Ο.Δ.Δ. 

50 € 

- 

- 

Δ' 

110 € 

30 € 

- 


• Η τιμή πώλησης μεμονωμένων Φ.Ε.Κ. σε μορφή σά-Γοί'η από εκείνα που διατίθενται σε ψηφιακή μορφή και μέχρι 100 σελίδες, σε 5 € προσαυξανόμενη κατά 1 € ανά 50 σελίδες. 

• Η τιμή πώλησης σε μορφή οά-τοτη/οίνά, δημοσιευμάτων μιας εταιρείας στο τεύχος Α.Ε.-Ε.Π.Ε. και Γ.Ε.ΜΗ. σε 5 € ανά έτος. 

ΠΑΡΑΓΓΕΛΙΑ ΚΑΙ ΑΠΟΣΤΟΛΗ Φ.Ε.Κ.: Τηλεφωνικά: 210 4071010 - ίαχ: 210 4071011 - ίπίθίτίθΐ: 0ίΐρ://νν\Λ/νν.β1:.9Γ 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Τεύχος 

Έντυπη μορφή 

Α.Ε.Δ. 

10 € 

Α.Ε.-Ε.Π.Ε. και Γ.Ε.Μ.Η. 

2.250 € 

Δ.Δ.Σ. 

225 € 

Α.Σ.Ε.Π. 

70 € 

Ε.Β.Ι. 

65 € 




Τεύχος 

Έντυπη μορφή 

Α' 

225 € 

Β' 

320 € 

Γ 

65 € 

Υ.Ο.Δ.Δ. 

65 € 

Δ' 

160 € 

Α.Α.Π. 

160 € 


• Το τεύχος Α.Σ.Ε.Π. (έντυπη μορφή) θα αποστέλλεται σε συνδρομητές ταχυδρομικά, με την επιβάρυνση των 70 €, ποσό το οποίο αφορά τα 
ταχυδρομικά έξοδα.. 


• Η καταβολή γίνεται σε όλες τις Δημόσιες Οικονομικές Υπηρεσίες (Δ.Ο.Υ.). Το πρωτότυπο διπλότυπο (έγγραφο αριθμ. πρωτ. 9067/28.2.2005 2η 
Υπηρεσία Επιτρόπου Ελεγκτικού Συνεδρίου) με φροντίδα των ενδιαφερομένων, πρέπει να αποστέλλεται ή να κατατίθεται στο Εθνικό Τυπογρα¬ 
φείο (Καποδιστρίου 34, Τ.Κ. 104 32 Αθήνα). 

• Σημειώνεται ότι φωτοαντίγραφα διπλοτύπων, ταχυδρομικές Επιταγές για την εξόφληση της συνδρομής, δεν γίνονται δεκτά και θα 
επιστρέφονται. 

• Οι οργανισμοί τοπικής αυτοδιοίκησης, τα νομικά πρόσωπα δημοσίου δικαίου, τα μέλη της Ένωσης Ιδιοκτητών Ημερησίου Τύπου Αθηνών και Επαρχί¬ 
ας, οι τηλεοπτικοί και ραδιοφωνικοί σταθμοί, η Ε.Σ.Η.Ε.Α, τα τριτοβάθμια συνδικαλιστικά Όργανα και οι τριτοβάθμιες επαγγελματικές ενώσεις δικαι¬ 
ούνται έκπτωσης πενήντα τοις εκατό (50%) επί της ετήσιας ταχυδρομικής συνδρομής. 

• Το ποσό υπέρ ΤΑ.Π.Ε.Τ. [5% επί του ποσού συνδρομής (τρέχον έτος + παλαιότητα)], καταβάλλεται ολόκληρο (Κ.Α.Ε. 3512) και υπολογίζεται 
πριν την έκπτωση. 

• Στην Ταχυδρομική συνδρομή του τεύχους Α.Σ.Ε.Π. δεν γίνεται έκπτωση. 


Πληροφορίες για δημοσιεύματα που καταχωρούνται στα Φ.Ε.Κ. στο τηλ.: 210 5279000. 
Φωτοαντίγραφα παλαιών Φ.Ε.Κ.: Μάρνη 8, τηλ.: 210 8220885, 210 8222924, 210 5279050. 

Τα φύλλα όλων των τευχών της Εφημερίδας της Κυβερνήσεως διατίθενται δωρεάν σε ηλεκτρονική μορφή στην 

ιστοσελίδα του Εθνικού Τυπογραφείου (νννννν.βΙ.ςή 


ΟΙ ΥΠΗΡΕΣΙΕΣ ΕΞΥΠΗΡΕΤΗΣΗΣ ΠΟΛΙΤΩΝ ΛΕΙΤΟΥΡΓΟΥΝ ΚΑΘΗΜΕΡΙΝΑ ΑΠΟ 08:00 ΜΕΧΡ113:00 



ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 

ΚΑΠΟΔΙΣΤΡΙΟΥ 34 * * ΑΘΗΝΑ 104 32 * ΤΗΛ. 210 52 79 000 * ΡΑΧ 210 52 21 004 
ΗΛΕΚΤΡΟΝΙΚΗ ΔΙΕΥΘΥΝΣΗ: ΙιΐίρΥ/νννννν.Θΐ.αΐ' - ί-ίτΐίίΙ: ννεΙ)πη35ί£ΐ·.€ί(ή>?!.ί|ΐ 















































































